బలప్రదర్శనకు కాంగ్రెస్ సన్నాహాలున్యూఢిల్లీ, జూన్ 25 (ఆంధ్రజ్యోతి): ప్రతిపక్షాల రాష్ట్రపతి అభ్యర్థి మీరాకుమార్ ఈనెల 28న నామినేషన్లు దాఖలు చేయనున్నారు. ఈ సందర్భంగా తమ ఐక్యత చాటుకోవడానికి ఎన్డీఏ తరహా బలప్రదర్శనకు కాంగ్రెస్ సన్నాహాలు చేస్తోంది. మీరాకుమార్ నామినేషన్ల దాఖలు కార్యక్రమానికి ప్రతిపక్ష పార్టీల ముఖ్యులంతా హాజరు కావాలని కాంగ్రెస్ అధినేత్రి సోనియాగాంధీ ఇప్పటికే ఆయా పార్టీల అధినేతలకు విజ్ఞప్తి చేశారు. కాగా, రాష్ట్రపతి ఎన్నికల్లో ప్రతిపక్షాలన్నింటినీ ఐక్యం చేసే బాధ్యత తీసుకున్న కాంగ్రెస్ సీనియర్ నేత గులాం నబీ ఆజాద్, సీపీఎం జాతీయ ప్రధాన కార్యదర్శి సీతారాం ఏచూరి సంబంధిత పార్టీలతో సంప్రదింపులు జరుపుతున్నారు. అట్టాహాసంగా నామినేషన్ల కార్యక్రమం నిర్వహించాలని మరోవైపు కాంగ్రెస్ నేతలు భావిస్తున్నారు. బుధవారం ఉదయం 11 గంటలకు పార్లమెంటులోని పార్టీ కార్యాలయానికి రావాలని తమ ఎంపీలందరినీ కాంగ్రెస్ ఆదేశించింది. నామినేషన్ల ప్రక్రియ తర్వాత రాజ్ఘాట్లో మహాత్ముడికి నివాళులర్పించే మీరాకుమార్ ఢిల్లీ నుంచి ప్రచారం మొదలు పెడతారని కాంగ్రెస్ వర్గాలు తెలిపాయి. కాగా, అంతరాత్మ ప్రబోధానుసారం ఓటేయాలని మీరాకుమార్ అందరు ఎంపీలు, ఎమ్మెల్యేలకు విజ్ఞప్తి చేశారు.
balapradarsanaku congress sannaahaalunyuudillii, joon 25 (aandhrajyoti): pratipakshaala rashtrapati abhyarthi meerakumar eenela 28na naminationlu daakhalu cheyanunnaru. ee sandarbhamgaa tama aikyata chaatukovadaaniki ndda taraha balapradarsanaku congress sannaahaalu chestondi. meerakumar naminationla daakhalu kaaryakramaaniki pratipaksha paarteela mukhyulanta haajaru kaavaalani congress adhinetri soniyagandhi ippatike aayaa paarteela adhinetalaku vignapti chesaru. kaga, rashtrapati ennikallo pratipakshaalannintina aikyam chese baadhyata teesukunna congress seanier netha gulam nabi ajad, cpm jaateeya pradhaana kaaryadarsi siitaram echuri sambandhita paartiilatoe sampradimpulu jaruputunnaru. attaahaasamgaa naminationla kaaryakramam nirvahinchaalani marovaipu congress nethalu bhaavistunnaaru. budhavaaram udayam 11 gantalaku paarlamentuloni party kaaryaalayaaniki ravalani tama empeelandarinii congress aadesinchindi. naminationla prakriya tarvaata rajghatlo mahaatmudiki nivalularpinche meerakumar dhilli nunchi prachaaram modalu pedataarani congress vargaalu telipai. kaga, antaraatma prabodhaanusaaram oteyaalani meerakumar andaru empeelu, emmelyelaku vignapti chesaru.